**Notă informativă**

**Inițierea consultărilor parteneriale**

**pentru elaborarea documentelor de programare 2021-2027**

1. **Politica de Coeziune în contextul Semestrului European**
* În cadrul Semestrului European, Raportul de țară 2019 pentru România, publicat de CE la data de 27 februarie 2019, include **Anexa D - Ghid de investiții privind finanțarea politicii de coeziune 2021-2027**.
* Anterior publicării, MFE a comunicat Comisiei, prin intermediul MAE în calitatea sa de coordonator național privind Semestrul European, un set de observații și propuneri argumentate, având la bază nevoile de dezvoltare națională.
* În 22 martie 2019 Comisia Europeană a organizat la București o reuniune pentru a prezenta prioritățile de investiții propuse pentru România în Anexa D, eveniment care a precedat demararea negocierilor informale între Comisia Europeană și autoritățile române privind prioritățile de investiții din fondurile europene aferente Politicii de Coeziune în perioada 2021-2027.
* În reuniunile ulterioare avute cu COM (reuniunea directorilor generali și reuniunea miniștrilor responsabili cu Politica de Coeziune, evenimente desfășurate la București în contextul deținerii Președinției Consiliului), COM a precizat clar că **Anexa D reprezintă punctul de vedere al COM în ceea ce privește investițiile din Politica de Coeziune în statele membre, fiind doar punctul de plecare în viitoarele negocieri**.
1. **Demersuri MFE privind demararea programării 2021-2027**
* În ședința de Guvern din **5 septembrie 2018** a fost aprobat un prim **MEMORANDUM care vizează ”*Pregătirea documentelor naționale de programare a finanțărilor din fonduri europene post 2020*”**. Acest Memorandum stabilește un **calendar pentru elaborarea documentelor strategice/planurilor de măsuri sectoriale naționale post 2020,** **relevante pentru îndeplinirea condițiilor prealabile și prioritizarea investițiilor din fonduri europene post 2020**.

Urmare a acestui Memorandum **s-a realizat o primă auto-evaluare a îndeplinirii condițiilor favorizante și s-au stabilit planuri de măsuri concrete, asumate de autoritățile responsabile prin Memorandumuri de Guvern**. Conform Anexelor Regulamentului (UE) privind dispozițiile comune aplicabile în perioada de programare 2021-2027, ar trebui îndeplinite 4 condiții orizontale și 15 sectoriale. În prezent situația este următoarea:

* 13 planuri de măsuri aprobate prin MEMO Guvern: Sănătate, Egalitate de gen, Incluziune socială, Piața muncii, CDI - Smart Specialization, TIC, Romi, Eficienta energetica în clădiri, Transport, Managementul riscurilor, Deșeuri, Educație, Dizabilități;
* 1 Plan de acțiuni aflat pe circuit interministerial de avizare: sector Apă;
* 1 condiție privind promovarea utilizării energiei regenerabile - în curs de identificare a acțiunilor privind îndeplinirea criteriilor aferente;
* 3 condiții nu necesită Planuri de acțiune (ajutor de stat, achiziții publice și 1 condiție privind guvernanța sectorului energetic) – autoritățile responsabile consideră că măsurile implementate în actuala perioadă de programare acoperă și criteriile stabilite pentru 2021-2027;
* pentru condiția orizontală privind ”Aplicarea și implementarea eficace a Cartei drepturilor fundamentale a UE” urmează să fie elaborat planul de acțiune având în vedere că mandatul de negociere al Consiliului pe acest aspect a fost aprobat în data de 5 iunie.
* În ședința din **23 mai 2019**, Guvernul a aprobat **MEMORANDUMUL cu tema ”*Inițierea negocierilor cu Comisia Europeană privind documentele naționale de programare a finanțărilor din fonduri europene 2021-2027*”.** Prin acest memorandum s-a stabilit că, în vederea demarării negocierilor informale cu Comisia Europeană, ministerele vor transmite MFE, în perioada imediat următoare, următoarele elemente:
* informații detaliate privind stadiul implementării planurilor de acțiuni privind îndeplinirea condițiilor favorizante, menționând, după caz, dificultățile/riscurile de implementare,
* auto-evaluări naționale, în cazul autorităților care consideră îndeplinite criteriile aferente condițiilor favorizante aflate în responsabilitate;
* principalele obiective strategice sectoriale și prioritizarea potențialelor domenii de intervenție finanțabile din fonduri europene 2021-2027
* Pregătirea documentelor de programare post 2020 (Acord de Parteneriat și Programe Operaționale) va fi susținută prin **două proiecte de asistență tehnică** (finanțate PO AT) destinate:
* stabilirii Orientărilor Strategice privind investițiile naționale sprijinite prin fonduri europene și elaborării documentelor de programare;
* aplicării principiului parteneriatului, inclusiv în ceea ce privește organizarea cadrului de dezbatere și consultare privind viitoarele investiții din fonduri europene
1. **Negocieri informale cu Comisia Europeană privind programarea 2021-2027**
* **În luna mai au debutat negocierile dintre România și Comisia Europeană privind programarea și implementarea fondurilor europene aferente Politicii de Coeziune 2021-2027**. **Acestea au pornit de la orientările Comisiei Europene privind investițiile din aceste fonduri în cazul României incluse în Anexa D aRaportului de țară 2019.**
* **Principalele concluzii ale reuniunii au fost:**
* raportat la propunerile RO de completare a Anexei D cu noi priorități/nevoi de investiții identificate la nivel național:
* *COM a arătat deschidere pentru majoritatea acestora*, exprimând numai câteva reticențe privind finanțarea unor domenii pentru care capacitatea de implementare a autorităților române s-a dovedit a fi scăzută sau care sunt considerate că au fost suficient finanțate în precedentele exerciții financiare (ex. deșeuri, sistemul de management al riscurilor, alimentarea cu apă)
* propunerile RO privind investițiile dedicate eficienței energetice în IMM-uri și infrastructura aeroportuară vor necesita discuții mai detaliate, COM având rețineri în a finanța astfel de măsuri,
* stabilirea priorităților de investiții și a categoriilor de intervenții trebuie să fie realist fundamentată de documentele strategice sectoriale,
* raportat la îndeplinirea condițiilor favorizante:
* Comisia Europeană a apreciat demersurile întreprinse de autoritățile române în ceea ce privește identificarea actorilor principali, asumarea planurilor de acțiune și utilizarea asistenței tehnice,
* măsurile propuse/implementate pentru îndeplinirea fiecărui criteriu aferent vor fi atent analizate la nivelul serviciilor de specialitate ale Comisiei Europene, inclusiv cu autoritățile publice responsabile, fiind esențial ca autoevaluările naționale să ofere suficiente informații pentru a argumenta îndeplinirea criteriilor,
* un tabel de monitorizare privind progresele înregistrate de autoritățile responsabile va fi transmis periodic către COM.
1. **Stadiul actual al negocierii pachetului legislativ 2021-2027**
* Negocierile privind Regulamentul privind dispozițiile comune (RDC) au fost orientate pe 8 blocuri tematice (BT), numai 7 dintre ele fiind discutate în Grupul de Lucru Măsuri Structurale, grup de lucru din cadrul Consiliului aflat în responsabilitatea MFE, după cum urmează:

1. Abordare strategică și programare

2. Condiții de eligibilitate și cadrul de performanță

3. Monitorizare, evaluare, comunicare și vizibilitate

4. Sprijinul financiar din fonduri

5. Management si control

6. Management financiar

7.Definiții, delegarea puterilor, implementarea, prevederi tranzitorii și finale

8. Cadrul financiar

* De la preluarea Președinției Consiliului UE de către România, discuțiile la nivel tehnic din Consiliu (SMWP), aferente pachetului legislativ privind Politica de Coeziune 2021 – 2027, au avansat într-un ritm alert și, până în prezent, **au fost aprobate mandatele de negociere pe toate blocurile tematice (cu excepția blocului 8 care se discută în Grupul Ad-Hoc privind Cadrul Financiar Multianual), urmând ca la Consiliul Afaceri Generale – format coeziune din 25 iunie a.c. să fie adoptat acordul general parțial. De asemenea, au fost finalizate negocierile pe proiectele de regulamente privind FEDR/FC, FSE+ și Interreg, acordul parțial general urmând a fi adoptat tot la CAG coeziune.**
* **Începând cu luna octombrie 2019, vor începe negocierile în format trialog (Comisia Europeană, Consiliu, Parlamentul European, în componență post alegeri).**
1. **Parteneriat**
* În cadrul actualului cadru de coordonare și parteneriat existent pentru Acordul de Parteneriat și programele operaționale (Comitetul de Coordonare pentru Managementul Acordului de Parteneriat - CCMAP, Comitete de Monitorizare -CM) se organizează grupuri tehnice de lucru corespunzătoare fiecărui *Obiectiv de Politica* 2021-2027, respectiv:

*OP 1 - O Europă mai inteligentă – o transformare economică inovatoare și inteligentă*

- Cercetare și inovare

- Serviciile publice digitale și integrarea tehnologiilor digitale de către întreprinderi

- Digitalizare și bandă largă

- Întreprinderilor mici și mijlocii

*OP 2 - O Europă mai ecologică, cu emisii scăzute de carbon*

- Energie

- Schimbări climatice

- Apa și apele uzate

- Gestionarea deșeurilor

- Biodiversitatea

- Mobilitatea multimodală în mediul urban

*OP 3 - O Europă mai conectată – mobilitate și conectivitate TIC regională*

- Transport

- Digitalizare și bandă largă (Broadband)

*OP 4 - O Europă mai socială – implementarea Pilonului european al drepturilor sociale*

- Politicile pieței muncii

- Educaţie

- Incluziune, sărăcie

- Sănătate

*OP 5 - O Europă mai aproape de cetățeni – dezvoltarea sustenabilă și integrată a zonelor urbane, rurale și de coastă prin inițiative locale*

- Dezvoltarea teritorială / urbană

* Grupurile de lucru tehnice sunt constituite cu participarea reprezentanților ministerelor / instituțiilor centrale relevante, partenerilor din societatea civilă, mediului privat, autorităților de management, ADR-urilor, etc.
* Eficacitatea funcționării parteneriatului depinde de capacitatea părților interesate de a contribui la elaborarea documentelor de programare, în mod substanțial, concret și argumentat.
* **Primele reuniuni ale Grupurilor de lucru:**
	+ 18 iunie (ora 10, sediul MFE): GLOP2 - O Europă mai ecologică, cu emisii scăzute de carbon
	+ 18 iunie (ora 12, sediul MFE): GLOP3 - O Europă mai conectată
	+ 24 iunie: GL OP1 - O Europa mai inteligenta,
	+ 25 iunie: GL OP4 – O Europă mai socială,
	+ 26 iunie: GL OP5 – O Europă mai aproape de cetățeni.
1. **Scenarii privind alocările naționale pe fonduri și obiective de politică**
* Conform pachetului legislativ 2021-2027 propus de Comisia Europeană, alocările dedicate României din fondurile aferente Politicii de Coeziune însumează 30,599 miliarde euro (prețuri curente) și sunt distribuite pe fonduri astfel:
* Fondul European de Dezvoltare Regională (FEDR) - 17,715 miliarde euro, inclusiv 392 milioane euro pentru Cooperare Teritorială Europeană
* Fondul Social European Plus (FSE+) - 8,385 miliarde euro
* Fondul de Coeziune (FC) - 4,499 miliarde euro, inclusiv alocarea de transferat către Mecanismul pentru Interconectarea Europei (Connecting Europe Facility - CEF) - 1,091 miliarde euro

**Având în vedere limitările procentuale propuse de Comisia Europeană prin pachetul legislativ 2021-2027, *a fost realizată o simulare* privind alocările naționale pe fonduri și obiective de politică, scenariu care ia în considerare transferul de 5% de la FSE+ către FEDR.**

**Alocare națională FEDR, inclusiv transfer 5% FSE+** - **17,742 miliarde euro** prețuri curente, din care 0,621 miliarde euro alocare AT

|  |  |  |
| --- | --- | --- |
| **Obiectiv de Politică** | **%** | **Alocare** *(mlrd. euro)* |
| OP 1 - *O Europă mai inteligentă*  | 35% | **5,992** |
| OP 2 - *O Europă mai ecologică, cu emisii reduse de carbon* | 30% | **5,136** |
| OP 3 - O Europă mai conectatăOP 4 - O Europă mai socială | 29% | **4,966** |
| OP 5 *Europă mai aproape de cetățeni* (dezvoltarea sustenabilă și integrată a zonelor urbane, rurale și de coastă prin inițiative locale) | 6% | **1,027** |
| **TOTAL** |  | **17,121** |

**Alocare națională FSE+, exclusiv** **transfer 5% către FEDR** – **7,966 miliarde euro** prețuri curente, din care 0,312 miliarde euro alocare AT

|  |  |  |  |
| --- | --- | --- | --- |
| **Obiectiv de Politică** | **Obiective specifice** | **%** | **Alocare** **(***mlrd. euro)* |
| OP 4 - *O Europă mai socială* | Incluziunea socială | 25% | **1,913** |
| Ajutorarea celor mai defavorizate persoane | 8% | **0,612** |
| Inițiativa dedicată tinerilor NEETs | 10% | **0,765** |
| Alte obiective specifice FSE+ | 57% | **4,363** |
| **TOTAL** |  | **7,654** |

**Alocare națională FC – 4,499** miliarde euro prețuri curente

|  |  |
| --- | --- |
| **Obiectiv de Politică** | **Alocare** *(mlrd. euro)* |
| OP 2 - *O Europă mai ecologică, cu emisii reduse de carbon*OP 3 - *O Europă mai conectată* | **3,323** |
| Asistență Tehnică  | **0,085** |
| Transfer către Mecanismul pentru Interconectarea Europei 2.0 | **1,091** |